**MINISTRIA E FINANCAVE**

**DHE EKONOMISË**

**DREJTORIA E APELIMIT TATIMOR**

Nr.\_\_\_\_\_\_\_\_\_prot. Tiranë, më\_\_\_.\_\_\_.2017

**V E N D I M**

**Ankimuesi**: Tatimpaguesi \_\_\_\_\_\_\_\_\_\_\_\_\_\_\_\_\_\_

 NIPT: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Objekti**: **Kërkesë për apelim të Proces Verbal Gjobe.**

Në zbatim të Ligjit Nr.9920 datë 19.05.2008, “Për Proçedurat Tatimore në Republikën e Shqiperisë”, *(ndryshuar),* Kreu XIII Ankimimi Administrativ Tatimor, nenet 106, 107, 108, 109 dhe Udhëzimit të Ministrit të Financave Nr 24, datë 02.09.2008, *(ndryshuar),* në zbatim të tij, është depozituar kërkesa për apelim, protokolluar në Drejtorinë e Apelimit Tatimor pranë Ministrisë së Financave, me Objekt: Kërkesë për apelim të Proces Verbal Gjobe.

Në përmbajtje të ankimit tatimpaguesi ankimon detyrimin për gjobë në shumën 50.000 lekë për moslëshim kuponi tatimor, sipas Proces Verbal Gjobe datë 26.12.2016 dhe Akt-Konstatimit datë 26.12.2016. Bashkëlidhur ankimit nuk rezulton të jetë paraqitur akti administrativ Njoftim Vlerësimi për detyrimet tatimore.

Lidhur mangësitë e konstatuara, DAT ka kërkuar plotësimin e ankimit me dokumentacion. Tatimpaguesi nuk ka plotësuar ankimin me dokumentacionin e munguar.

Referuar objektit dhe përmbajtjes së ankimit fillimisht bëjmë me dije se Drejtoria e Apelimit Tatimor është organi që shqyrton vlefshmërinë dhe ligjshmërinë e akteve administrative të administratës tatimore, por objekti i veprimtarisë së kësaj drejtorie është i kufizuar sipas nenit 106 të Ligjit nr. 9920, datë 19.05.2008 “Për Procedurat Tatimore në RSH”, i ndryshuar dhe Udhëzimit nr. 24, datë 02.09.2008, nxjerrë në zbatim të tij.

Udhëzimi nr. 24, datë 02.09.2008 “Për Procedurat Tatimore në RSH”, paragrafi 106.1.2 përcakton shembuj të akteve administrative që mund të bëhen objekt ankimi pranë DAT, ku citojmë:

*“a) çdo njoftim vlerësimi (për shembull një vlerësim tatimor i nxjerrë pas një kontrolli tatimor (neni 84(5) e Ligjit);*

*b) çdo akt tjetër administrativ që ndikon detyrimin tatimor të tatimpaguesit përfshirë kërkesën për kompensim (kur, për një tatim ose disa lloje tatimesh, tatimpaguesi ka një detyrim por gjithashtu gëzon edhe të drejtën e kreditimit ose rimbursimit,*

*c) çdo akt që ndikon kërkesën e tij për rimbursim,*

*ç) çdo akt që ndikon kërkesën e tij për lehtësim tatimor,*

*d) gabimet në llogaritjen e përqindjes së kamatëvonesës (neni 76 (4) e Ligjit), dh) vendosjen ose gabimet në llogaritjen e shumave dhe llojeve të gjobave”*

Deri në nxjerrjen e vendimit, tatimpaguesi nuk ka plotësuar ankimin me aktin administrativ, njoftim vlerësimin ku janë paraqitur detyrimet tatimore të ankimuara.

Referuar nenit 106 të Ligjit 9920, procedura e ankimit përcakton se ankimi bëhet ndaj aktit administrativ që prodhon detyrimet tatimore dhe jo drejtpërdrejt ndaj detyrimeve tatimore. Kjo është arsyeja që përherë ankimi duhet të shoqërohet me aktin administrativ që ka krijuar detyrimet tatimore, për rrjedhojë në mungesë të aktit administrativ, DAT nuk mund te shqyrtojë por do të refuzojë ankimin. Drejtoria e Apelimit Tatimor sjell në vëmendje të ankimuesit se nëse nuk është njoftuar më parë me akt administrativ Njoftim Vlerësimi për detyrimet tatimore, me marrjen e njoftim vlerësimit të plotësuar me të gjithë elementët e kërkuar, këtij të fundit i lind e drejta e ankimit pranë saj, duke plotësuar njëkohësisht dhe kushtet e përcaktuara në nenin 106 dhe 107 të ligjit 9920/ i ndryshuar.

Sa më sipër**,** Drejtoria e Apelimit Tatimor, në zbatim të nenit 108, pika 3 të Ligjit Nr.9920 datë 19.05.2008, “Për Procedurat Tatimore në R.SH” dhe pikës 108.3.3 gërma (a), të Udhëzimit të Ministrisë së Financave nr.24 datë 02.09.2008, i nxjerrë në zbatim të këtij ligji,

* **V E N D O S I :**
* Refuzimin e ankimit ndaj detyrimit për gjobë në shumën 50.000 lekë, sipas Proces Verbal Gjobe datë 26.12.2016, pasi nuk është paraqitur akt administrativ Njoftim Vlerësimi për detyrimet tatimore, nëpërmjet të cilit të jenë njoftuar detyrimet e ankimuara.

Në zbatim të pikës 2 të nenit 109 të Ligjit nr. 9920 datë 19.05.2008, “Për Procedurat Tatimore në R.Sh”, tatimpaguesi mund ta kundërshtojë vendimin e Drejtorisë së Apelimit Tatimor në gjykatën administrative, brenda 30 ditëve kalendarike nga data e marrjes dijeni për këtë vendim.

 **DREJTOR I APELIMIT TATIMOR**

 **Mimoza Kalia**